open-index/open-wikipedia-markdown huggingface dataset:
אינדירה וארמה

**אינדירה וארמה** (באנגלית: **Indira Varma**; נולדה ב-27 בספטמבר 1973) היא שחקנית אנגלייה. תפקידה הראשי הראשון היה בסרט "קאמה סוטרה" (1996). היא השתתפה בסדרות הטלוויזיה "סיפורי קנטרברי", "רומא", "לות'ר", "Human Target" ובסדרת הפנטזיה "משחקי הכס".

## ביוגרפיה
וארמה נולדה בבאת' שבמחוז סאמרסט. בת יחידה לאב הודי ולאם שווייצרית. היא הייתה חברה בלהקת התיאטרון לנוער "Musical Youth Theatre Company". בשנת 1995 סיימה את לימודיה באקדמיה המלכותית לאמנות הדרמה (RADA) שבלונדון.

### קולנוע וטלוויזיה
וארמה הופיעה בסרטי קולנוע ובתוכניות טלוויזיה שונות. בין השאר בסרט "קאמה סוטרה" מ-1997 ובסרט "כלה ודעה קדומה" מ-2004, בעונה הראשונה של סדרת הדרמה ההיסטורית "רומא" של ה-BBC ו-HBO שיחקה בתפקיד אישה רומאית צעירה בשם ניובי. דמותה הופיעה לזמן קצר גם בעונה השנייה של הסדרה.

ב-2006 שיחקה וארמה בתפקיד סוזי קוסטלו בשני פרקים בסדרת המדע בדיוני "טורצ'ווד", בפרק "Everything Changes" ובפרק "They Keep Killing Suzie". בסדרה הרפואית "3 lbs" של CBS גילמה את דמותה של ד"ר אדריאן הולנד. הסדרה שודרה לראשונה ב-14 בנובמבר 2006 ובוטלה ב-30 בנובמבר 2006 בגלל אחוזי צפייה נמוכים. וארמה שיחקה בתפקיד אורח בעונה הרביעית של הסדרה הבלשית האמריקאית "בונז" בתפקיד קייט פריצ'רד, מפקחת מהסקוטלנד יארד. עוד שיחקה בתפקיד זואי לות'ר בעונה הראשונה של "לות'ר", סדרת הדרמה של ה-BBC.

היא שיחקה בתפקיד אילזה פוצ'י בעונה השנייה של הסדרה "Human Target" של רשת פוקס עד לביטול התוכנית ב-10 במאי 2011.

וארמה הצטרפה לצוות השחקנים של סדרת הפנטזיה "משחקי הכס" של HBO בעונה הרביעית וגילמה את אלאריה סאנד, המאהבת של אוברין מארטל. היא המשיכה לגלם את הדמות גם בעונה החמישית של הסדרה.

### תיאטרון
ב-1997 שיחקה וארמה בתפקיד ביאנקה במחזה "אותלו" מאת שייקספיר בתיאטרון המלכותי הלאומי בלונדון. בשנת 2000 וב-2001 הופיעה בעיבוד בימתי לספרו של מרסל פרוסט "בעקבות הזמן האבוד", שכתבו הרולד פינטר ודי טרוויס, בתיאטרון הלאומי. בקיץ 2001 גילמה את גילה במחזה "אחת לדרך" מאת הרולד פינטר במרכז לינקולן בניו יורק.

בשנת 2002 שיחקה בתפקיד סשה לבדייף במחזה "איבנוב" מאת אנטון צ'כוב בתיאטרון הלאומי בלונדון ובתפקיד בונטי מייוורינג במחזה "The Vortex" של נואל קאוורד בתיאטרון דונמאר.
ב-2004 גילמה את סבינה במחזה "The Skin of Our Teeth" מאת ת'ורנטון ויילדר בתיאטרון "יאנג ויק" שבלונדון. ב-2008 הופיעה במחזה "The Vertical Hour" מאת דייוויד הר בתפקיד נדיה ביילי בתיאטרון רויאל קורט בלונדון.
ב-2009 שיחקה בתפקיד אוליביה במחזה השייקספירי "הלילה השנים עשר" בהפקה של דונמאר וסט אנד בתיאטרון ויינדהם שבלונדון. ב-2012 גילמה את ג'סיקה במחזה "היסטריה" מאת טרי ג'ונסון בתיאטרון רויאל שבבאת'. ב-2013 הופיעה במחזה "The Hothouse" מאת הרולד פינטר בטרפלגר סטודיוס.

ב-2014 גילמה את טמורה מלכת הגותים, בעיבוד של לוסי ביילי למחזה "טיטוס אנדרוניקוס" בתיאטרון שייקספיר גלוב. ב-2015 שיחקה לצדו של רייף פיינס במחזה "Man and Superman" מאת ברנרד שו בתיאטרון הלאומי.

### חיים אישיים
וארמה חיה בהורנסי שבלונדון עם בעלה קולין טיירני ובתם אוולין.

## פילמוגרפיה
### סרטים

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:מדבבות אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא שווייצרי
קטגוריה:אנגלים ממוצא הודי
קטגוריה:בריטיות שנולדו ב-1973
קטגוריה:בריטים שנולדו ב-1973
רכיבת טריאל

ממוזער|רוכב טריאל בתחרות|279x279px
רכיבת טריאל (מאנגלית: trial riding או observed trials) היא רכיבה טכנית על אופניים עם רמת שליטה מהגבוהות בענף. בתחרויות מסוג זה נדרש הרוכב לעבור סדרת מכשולים מבלי להוריד את הרגל מאופניו. רכיבה זו התחילה מרכיבת טריאל על אופנועים, בשנות ה-80 בקטלוניה, ספרד על ידי  אלוף עולמי בטריאל אופנועים. אביו של אוט רצה ללמדו  על אופניים בגלל משקלו הכבד של האופנוע וכך הומצא סגנון אופניים חדש.
ממוזער|324x324px|רכיבת טריאל בסגנון סטריט (הסגנון האורבני יותר)
רכיבת טריאל היא מבחן השליטה האולטימטיבי לאופניים. בתחרויות אלו נדרש הרוכב לצלוח מכשולים טבעיים ו/או מלאכותיים. יחסית לשאר ענף האופניים סצנת הטריאל קטנה יחסית אך עדיין בסבב ה-UCI הבינלאומי. רוב רוכבי הטריאל התחרותיים מגיעים מאירופה שם הסצנה חזקה מאוד. טכניקות שמקורן בטריאל, יכולות להתבצע על כל אופניים, כגון: באני הופ (מאנגלית:bany hop) טרק סטנד (מאנגלית:trackstand) שזו טכניקה של איזון האופניים על ידי שימוש בבלמים ובאיזון של הרגליים הפדלים - התוצאה היא עמידה במקום ללא הורדת רגל אל הקרקע.

אופני טריאל מאופיינים בבלמים עוצמתיים, כידון רחב, חלקים קלים, הילוך אחד (קל), צמיגים בעלי לחץ אוויר נמוך וללא אוכף הילוכים או בולמי זעזועים.

### חוקי הטריאל התחרותי
העיקרון הכללי בטריאל תחרותי הוא רכיבה של מספר מקטעים (לרוב 2 סבבים של 10 מקטעים או 3 סבבים של 7 מקטעים), המנצח בתחרות הוא הרוכב בעל מספר הנקודות הנמוך ביותר בסוף התחרות.

מספר הנקודות המקסימלי היכול להתקבל מידי סיבוב הוא 5, התוצאה הנמוכה (והטובה ביותר) היא 0 או "קלין" -(נקי).

הדרך הנפוצה ביותר לקבל נקודות היא על ידי כך שמורידים את הרגל מהאופניים במהלך המקטע. בגלל הסיבה הזאת נקודות נקראות לרוב בשם 'טפיחות'.

מספר חוקים מכתיבים את מספר הנקודות המצטבר מידי סיבוב, למשל, הורדה של יד או שתי הרגליים מהאופניים תמנה כחמש נקודות. חריגה מהזמן הניתן במקטע תצבור נקודה מידי חמש עשרה שניות.

## סטריט טריאל
סטריט טריאל, (מאנגלית: street trials) או פריסטייל בייק טריאל (מאנגלית: freestyle bike trial), הוא טריאל בסגנון אורבני המבוצע בצורה לא תחרותית בשימוש עם אלמנטים עירוניים. הרכיבה דורשת שליטה גבוהה במיומנויות הטריאל כגון שיווי משקל וכדומה.

רוכב הסטריט טריאל המפורסם ביותר הוא דני מקסקיל (Danny MacAskill), שעשה מספר פרסומות עבור רד בול וגו-פרו.

בנוסף, דני מקסקיל הקים קבוצה בשנת 2014 הנקראת drop&roll (בתרגום חופשי: פול והתגלגל) המעלה מופעי טריאל עם רוכבי טריאל גדולים (דוגמת פאביו וויבמר) ברחבי אירופה.

## הטריאל בישראל
כיום, ישנה פעילות מועטת בנושא הטריאל בשל חוסר הפופולריות שלו בקרב הישראלים. אמנם ישנו לפחות ישראלי אחד שפועל למען לימוד הטריאל בישראל (''תום טריאל בר").

## קישורים חיצוניים

קטגוריה:אופניים
אלי

קטגוריה:שמות משפחה
קטגוריה:שמות פרטיים עבריים לגברים ולנשים
וילהלם השני, מלך וירטמברג

**וילהלם השני, [[מלך]] [[וירטמברג]]** (שמו המלא בגרמנית: **Wilhelm Karl Paul Heinrich Friedrich, Herzog von Württemberg**; 25 בפברואר 1848 – 2 באוקטובר 1921), היה מלכה האחרון של ממלכת וירטמברג.

## ביוגרפיה
וילהלם נולד ב-25 בפברואר 1848 בעיר שטוטגרט שבממלכת וירטמברג, לפרידריך, נסיך וירטמברג ולקתרינה, נסיכת וירטמברג, בתו של וילהלם הראשון, מלך וירטמברג.

200px|ימין|ממוזער|דיוקן רשמי של וילהלם השני מלך וירטמברג
לאחר מותו של דודו קרל הראשון, מלך וירטמברג, עלה וילהלם לשלטון בממלכת וירטמברג. וילהלם היה מלך מאוד פופולרי, והיה מכונה "האדון המלך". וילהלם היה יוצא לטייל בפארקים בשטוטגרט לבד עם שני כלביו, ללא ליווי של שומרי ראש. כמו כן, וילהלם שהיה חובב יאכטות, טרח בהקמת מועדון היאכטות המלכותי של וירטמברג באגם קונסטנץ.

ב-23 ביולי 1916 במהלך מלחמת העולם הראשונה, קיבל וילהלם דרגת גנרל-פלדמרשל בצבא האימפריה הגרמנית. לאחר תבוסת גרמניה במלחמה, נאלץ וילהלם להתפטר מתפקידו ב-30 בנובמבר 1918. לאחר התפטרותו התגורר וילהלם בבבנהאוזן, עד למותו ב-2 באוקטובר 1921.

## משפחתו
ב-15 בפברואר 1877 התחתן וילהלם בארולזן עם מריה, נסיכת ולדק ופירמונט (1857–1882), בתם של גאורג ויקטור, נסיך ולדק ופירמונט והלנה, נסיכת נסאו. ממנה היו לו 3 ילדים:
* פאולינה, נסיכת וירטמברג (19 בדצמבר 1877 - 7 במאי 1965); התחתנה בשנת 1898 עם וילהלם פרידריך, נסיך ויד (1872–1945).
* אולריך, נסיך וירטמברג (28 ביולי 1880 - 28 בדצמבר 1880).
* בת שמתה בעת לידתה (24 באפריל 1882).

מריה מתה ב-30 באפריל 1882 בשטוטגרט, כתוצאה מסיבוכים מהלידה של הילד השלישי שלה. וילהלם, שכבר היה בדיכאון בעקבות מותו של בנו יחידו, אמר שמעולם לא התאושש ממכה זו.

ב-8 באפריל 1886 התחתן וילהלם בביקבורג עם שרלוטה, נסיכת שאומבורג-ליפה (1864–1946), בתם של וילהלם, נסיך שאומבורג-ליפה ובטילדיס, נסיכת אנהלט-דסאו. ממנה לא היה לו ילדים.

## אילן יוחסין

## קישורים חיצוניים

* 
## הערות שוליים

קטגוריה:אבירי מסדר גיזת הזהב
קטגוריה:בית וירטמברג
קטגוריה:גנרל-פלדמרשלים בצבא הקיסרות הגרמנית
קטגוריה:גרמנים שנולדו ב-1848
קטגוריה:גרמנים שנפטרו ב-1921
DGSE

**המנהל הכללי לביטחון חוץ** (בצרפתית: **Direction générale de la sécurité extérieure**; בראשי תיבות: **DGSE**) הוא שמה של סוכנות הביון של צרפת, הפועלת לאיסוף מידע ביטחוני מחוץ לגבולותיה. הסוכנות נוסדה בשנת 1982 והמטה שלה נמצא ברובע העשרים של פריז. הסוכנות כפופה למשרד הכוחות המזוינים ומשתפת פעולה עם סוכנות הביון הפנימית, ה-DGSI (המינהל הכללי לביטחון פנים). הסוכנות מונחת על ידי מועצת המודיעין הלאומית.

בין ראשיו הבולטים במהלך השנים ניתן למנות את האדמירל פייר לקוסט. כיום עומד בראש הארגון ברנאר אמייה (מאז יוני 2017).

## מבנה הארגון
מנהל הארגון וסגנו ממונים ישירות על ידי נשיא צרפת. הארגון מחולק לארבעה אגפים ראשיים, המתפקדים כאוספי מידע שטח ומידע לווייני:
* אגף טכנולוגי – העוסק בניתוח מידע מודיעיני ממקורות כגון לוויינים וציתות תקשורתי.
* אגף המנהל.
* אגף האבטחה
* האגף להערכה אסטרטגית.
* האגף למודיעין פוליטי
* האגף הטכנולוגי לאיסוף מודיעין – העוסק במבצעים חשאיים באמצעות הפעלת סוכנים וסייענים.
* האגף המבצעים (Action Division) – אגף האמון על המבצעים המיוחדים.

## משימות ומבצעים ידועים
הטבעת האונייה ריינבו וורייר – בשנת 1985 פוצצו סוכני הארגון ספינה של גרינפיס בהוראה ישירה מאת נשיא צרפת דאז, פרנסואה מיטראן.

בשנים האחרונות ניהל הארגון מספר רב של מבצעים חשאיים ללוחמה בטרור כנגד אל-קאעידה ודאעש. בין היתר פעלו אנשיו, בשיתוף עם יחידות מיוחדות של צבא צרפת בסומליה, במאלי, בסוריה ובעיראק.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:קהילת המודיעין הצרפתית
קטגוריה:צרפת: ארגונים ממשלתיים
קטגוריה:ארגוני ביון
קטגוריה:צרפת: צבא וביטחון
וילהלם השני, הנסיך הבוחר מהסן

**וילהלם השני, הנסיך הבוחר מהסן** (בגרמנית: **Wilhelm II, Kurfürst von Hessen**; 28 ביולי 1777 – 20 בנובמבר 1847), היה הנסיך הבוחר מהסן, ששלט בנסיכות בתקופת מהפכות 1830.

## ביוגרפיה
### ילדותו
וילהלם נולד ב-28 ביולי 1777 בהנאו לוילהלם, לימים רוזן הסן-קאסל והנסיך הבוחר מהסן, ולוילהלמינה קרולינה, נסיכת דנמרק, בתו של פרדריק החמישי, מלך דנמרק.

### שלטונו
ב-27 בפברואר 1821 מת אביו וילהלם הראשון, הנסיך הבוחר מהסן, ובמקומו עלה וילהלם לשלטון. בתקופת שלטונו של וילהלם, שהיה רודף בצע ושקוע ביחסיו עם אשתו ופילגשיו, התגברה ההתנגדות לשלטונו האבסולוטי, וגברה הדרישה להנהיג חוקה ליברלית בנסיכות.

לאחר מהפכת יולי 1830 בפריז החלו מהומות בנסיכות, וב-6 בינואר 1831 חתם וילהלם השני על חוקה יותר ליברלית, וב-30 בספטמבר 1831 פרש להנאו, ובנו פרידריך מונה לשליט בפועל בנסיכות. גם תחת שלטונו של פרידריך המשיכו המחלוקות עם האופוזיציה, וחשודים פוליטיים נעצרו ונרדפו. ב-20 בנובמבר 1847 מת וילהלם בפרנקפורט, ובנו פרידריך עלה לשלטון באופן רשמי כפרידריך וילהלם, הנסיך הבוחר מהסן.

## משפחתו
ב-13 בפברואר 1797 התחתן וילהלם עם אוגוסטה, נסיכת פרוסיה, שהייתה בתו של פרידריך וילהלם השני, מלך פרוסיה ופרדריקה לואיזה, נסיכת הסן-דרמשטדט. ממנה היו לו 6 ילדים:
* וילהלם (9 באפריל 1798 - 25 באוקטובר 1800).
* קרולינה (29 ביולי 1799 - 28 בנובמבר 1854).
* לואיזה (3 באפריל 1801 - 28 בספטמבר 1803).
* פרידריך וילהלם, הנסיך הבוחר מהסן (20 באוגוסט 1802 - 6 ביוני 1875), התחתן עם גרטרוד פלקנשטיין מהנאו.
* מריה פרדריקה, נסיכת הסן-קאסל (6 בספטמבר 1804 - 1 בינואר 1888), התחתנה עם ברנהרד השני, דוכס סקסוניה-מיינינגן.
* פרדיננד (9 באוקטובר 1806 - 21 בנובמבר 1806).

וילהלם התגורר החל משנת 1821 עם פילגשו אמיליה ארטלפ, שהייתה בתם של יוהאן כריסטיאן ארטלפ ואגנס סופיה לואיזה וייסנבורג, ולאחר מותה של אשתו בשנת 1841 אף התחתן עימה בנישואים מורגנטיים. ממנה היו לו 8 ילדים (חלקם נולדו כשהייתה פילגשו), אשר נשאו בתארים "רוזני רייכנבך-ליוניץ":
* לואיזה אמיליה (26 בפברואר 1813 - 3 באוקטובר 1883), התחתנה עם קרל, רוזן בוזה.
* יוליוס (4 באוקטובר 1815 - 15 בינואר 1822).
* גוסטב קרל (24 באוגוסט 1818 - 26 בספטמבר 1861), התחתן עם קלמנטינה ריכטר.
* אמליה וילהלמינה (21 בדצמבר 1816 - 28 בדצמבר 1858), התחתנה עם וילהלם, רוזן ליקנר.
* אמיליה (8 ביוני 1820 - 30 בינואר 1891), התחתנה עם פליקס, רוזן ציכי-פראריס.
* פרדריקה (16 בדצמבר 1821 - 23 בפברואר 1898), התחתנה עם וילהלם, ברון דוגנר.
* וילהלם (29 ביוני 1824 - 19 בינואר 1866), התחתן עם הלנה אמליה, ברונית גלר פון ראוונסבורג.
* הלנה (8 באוגוסט 1825 - 14 במרץ 1898), התחתנה עם אוסוולד, ברון פבריץ.

ב-28 בפברואר 1843 התחתן וילהלם עם קרולינה פון ברלפש, שהייתה בתו של לודוויג הרמן, ברון ברלפש. ממנה לא היו לו ילדים.

## אילן יוחסין

## קישורים חיצוניים

* 

קטגוריה:נסיכים בוחרים באימפריה הרומית הקדושה
קטגוריה:בית הסן
קטגוריה:גרמנים שנולדו ב-1777
קטגוריה:גרמנים שנפטרו ב-1847
ABBYY FineReader

**ABBYY FineReader PDF** היא תוכנת זיהוי תווים אופטי (OCR) ועריכת מסמכים שפותחה על ידי חברת ABBYY. התוכנה יצאה לאור לראשונה ביולי 1993, והיא מאפשרת להפוך תמונות של מסמכים (כגון תצלומים, עותקים סרוקים או קובצי PDF) וצילומי מסך למסמכים דיגיטליים הניתנים לעריכה.

החל מגרסה 15, התוכנה עבור מערכת ההפעלה חלונות כוללת גם יכולות מלאות לעריכת קובצי PDF, הוספת הערות, הערות שוליים והשוואה בין מסמכים בפורמטים שונים.

## יכולות ומאפיינים
התוכנה מאפשרת המרת מסמכים למגוון רחב של פורמטים, ובהם: Microsoft Word, Microsoft Excel, Microsoft PowerPoint, RTF, HTML, PDF/A, PDF בר-חיפוש, CSV וקובצי טקסט פשוט (txt). החל מגרסה 11 ניתן לשמור קבצים גם בפורמט DjVu.

התוכנה תומכת בזיהוי תווים במאות שפות (192 שפות נכון לגרסה 15), כולל עברית וערבית. התוכנה מסוגלת לפענח מסמכים הכתובים במספר שפות במקביל, כגון ספרי לימוד לשפות הכוללים עברית ואנגלית יחד. ב-48 מהשפות, וביניהן עברית, משולב בתוכנה בודק איות המאפשר בקרת איכות נוספת על תהליך הפענוח. התוכנה מאפשרת למשתמשים לבצע "אימון" (Training) למערכת לזיהוי תווים חדשים, גופנים נדירים או סימנים מיוחדים על ידי הוספתם לאלפבית הזיהוי. כמו כן, ניתן להוסיף אוצר מילים מקצועי למילון המובנה כדי לשפר את הדיוק בפענוח טקסטים טכניים.

התוכנה משמשת להנגשת חומרי דפוס עבור עיוורים ואנשים עם לקויות למידה (כגון דיסלקסיה), על ידי המרתם לטקסט דיגיטלי הניתן להקראה בתוכנות הקראה ממוחשבת. בנוסף, קיימת תמיכה בעיבוד אצווה (Batch Processing) המאפשרת המרה אוטומטית של קובצי מסמכים רבים.

## נוכחות בשוק וביקורת
חברת ABBYY מעניקה רישיונות לטכנולוגיית ה-OCR שלה (OEM) ליצרניות חומרה ותוכנה רבות, בהן פוג'יטסו, פנסוניק, זירוקס, סמסונג ו-Plustek.

בשנת 2020 סקרה מערכת המגזין *PC Magazine* את גרסה 15 של התוכנה וציינה את רמת הדיוק של מנגנון הזיהוי שלה.

## קישורים חיצוניים
* 
* אתר התמיכה בגרסת הלינוקס (ארכיון)

## הערות שוליים

קטגוריה:תוכנות עסקיות
קטגוריה:זיהוי תווים אופטי
קטגוריה:תוכנות שהושקו ב-1989
קטגוריה:פריטי טכנולוגיה מסייעת
רובר מייסטריו

**רובר מייסטריו** (בהולנדית: **Robert Maistriau**, 1921 – 2008) היה פעיל המחתרת הבלגית  וחסיד אומות העולם מבלגיה.

## בחרותו
מייסטריו נולד באיקסל , עיר ליד בריסל. אביו היה רופא צבאי ששרת במלחמת העולם הראשונה ובתום המלחמה היה בעל דרגת גנרל.

בשנת 1939 החל מייסטריו ללמוד רפואה באוניברסיטה החופשית של בריסל.

## פעילותו בתקופת השואה
בשנת 1942, לאחר כיבוש בלגיה בידי הגרמנים, הצטרף מייסטריו לקבוצה G  במחתרת הבלגית.

### הטרנספורט העשרים

ב-19 באפריל 1943, יום פרוץ מרד גטו ורשה, יצאה ממחנה המעבר מכלן שבבלגיה רכבת גירוש בדרכה למחנה ההשמדה אושוויץ. היה זה הטרנספורט העשרים מבלגיה למחנות ההשמדה במזרח. על הרכבת היו כ-1,600 אסירים יהודים - גברים, נשים וילדים. לפני הגעת הרכבת לאזור לוון עצרו אותה מייסטריו ושני שותפיו - חברו מילדות יורה ליבשיץ וכן ז'אן פרנקלמון (Jean Franklemon) - כנראה על ידי סימון אזהרה מזויף, פתחו את דלתו של אחד הקרונות וקראו לאסירים לקפוץ. מאות אסירים קפצו - חלקם מקרונות אחרים - ועשרות מהקופצים נורו על ידי שומרי הרכבת הגרמנים. כ-200 אסירים ניצלו בדרך זו. הייתה זו ההתקפה היחידה שביצעו כוחות מחתרת באירופה הכבושה בידי הנאצים על רכבת שגירשה יהודים למחנות ההשמדה.

### המשך פעילותו המחתרתית ומעצרו
מייסטריו הצליח להימלט בעת הפעולה. לאחר הפעולה שב לביתו. כוחות גרמניים הגיעו כדי לעצרו אך הוא הוזהר מבעוד מועד והצליח להימלט ולהסתתר. בינואר 1944 השתתף בפעולה לשיתוק רשת החשמל באופן שפגע בתעשייה הגרמנית בחבל הרוהר, הסמוך לגבול גרמניה-בלגיה. הוא נעצר למחרת הפעולה אך הצליח לברוח. בהמשך המלחמה גייס חברים לקבוצה G, בעיקר בחבל הארדנים.

במרס 1944 נעצר מייסטריו על ידי הגרמנים ונכלא במחנה ברנדונק, משם נשלח לגרמניה. הוא היה כלוא 13 חודשים במספר מחנות ריכוז, בהם בוכנוואלד, דורה-מיטלבאו וברגן-בלזן.

## לאחר המלחמה
ב-1945 הופקד מייסטריו על פירוקה של קבוצת המחתרת G. בשנת 1946 הגיע לפריז ונפגש עם דה גול. בשנת 1949 עבר לקונגו הבלגית ושם עסק בחקלאות ובפיתוח אזורי. בשנת 2011 הוקמה קרן ללא מטרת רווח על שם מייסטריו, בחקיקה על ידי ממשלת קונגו. הקרן מעסיקה עשרות מתושבי קונגו. לאחר כ-40 שנות עבודה בקונגו שב מייסטריו לבלגיה והשתקע בעיר וולואה-סן-למבר  שליד בריסל.

ב-1994 העניק יד ושם למייסטריו את אות חסידי אומות העולם.

ב-2005 העניקה לו האוניברסיטה החופשית של בריסל תואר דוקטור לשם כבוד. וולואה-סן-למבר, עיר מגוריו עם שובו לבלגיה, העניקה לו אזרחות כבוד וקראה על שמו גן ציבורי בעיר.

## קישורים חיצוניים
* 
* ההתקפה על רכבת המשלוח העשרים ממחנה מכלן לאושוויץ, באתר יד ושם

קטגוריה:בלגים חסידי אומות העולם
קטגוריה:בוגרי האוניברסיטה החופשית של בריסל (1834–1969)
קטגוריה:מצילים בשואה: בלגיה
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז ברגן-בלזן
קטגוריה:בלגים שנולדו ב-1921
קטגוריה:בלגים שנפטרו ב-2008
וילהלם השמיני, רוזן הסן-קאסל

**וילהלם השמיני, רוזן הסן-קאסל** (בגרמנית: **Wilhelm VIII., von Hessen-Kassel**; 10 במרץ 1682 – 1 בפברואר 1760), היה השליט בפועל של הסן-קאסל בין 1730 ל-1751, והרוזן שלה בין 1751 ל-1760.

## ביוגרפיה
וילהלם נולד ב-10 במרץ 1682 בקאסל, לקרל, רוזן הסן-קאסל ולמריה אמליה מקורלנד, בתם של יאקוב קטלר, דוכס קורלנד ולואיזה שרלוטה מברנדנבורג.

בשנת 1730 עלה לשלטון אחיו פרידריך הראשון, רוזן הסן-קאסל, שהיה בנוסף גם מלך שוודיה. מכיוון שפרידריך היה בעיקר בשוודיה, משל בפועל וילהלם ברוזנות בשם אחיו. בשנת 1736 מת יוהאן ריינהרד השלישי, רוזן הנאו ללא ילדים, ווילהלם ירש את הרוזנות.

ב-25 במרץ 1751 מת פרידריך, ווילהלם עלה לשלטון. וילהלם חזר וטיפח את הסן-קאסל במלוא המרץ, לאחר שפרידריך השתמש במשאבי הרוזנות לטיפוח ממלכתו בשוודיה.

לווילהלם הייתה ידידות עמוקה עם פרידריך השני, מלך פרוסיה, ועם קרל השביעי, קיסר האימפריה הרומית הקדושה. במלחמת שבע השנים בשנת 1756, הצטרף וילהלם לפרוסיה ולבריטניה. הסן-קאסל הפכה לשדה קרב חשוב ונכבשה על ידי צרפת בכמה מקרים.

בשנת 1754 ציווה וילהלם שנכדו וילהלם יירש אחריו את רוזנות הנאו, עקב המרת בנו פרידריך את דתו לנצרות קתולית. ב-1 בפברואר 1760 מת וילהלם ברינטלן, ובמקומו עלה לשלטון בנו פרידריך השני, רוזן הסן-קאסל.

## משפחתו
בשנת 1717 התחתן וילהלם עם דורותיאה וילהלמינה מסקסוניה-צייץ, בתם של מוריץ וילהלם, דוכס סקסוניה-צייץ ומריה אמליה מברנדנבורג, ונולדו להם 3 ילדים:
* קרל (21 באוגוסט 1718 - 17 באוקטובר 1719)
* פרידריך השני (14 באוגוסט 1720 – 31 באוקטובר 1785)
* מריה אמליה (7 ביולי 1721 - 19 בנובמבר 1744)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:אבירי מסדר העיט הלבן
קטגוריה:מלחמת שבע השנים: אישים
קטגוריה:ילידי 1682
קטגוריה:נפטרים ב-1760
קרל, רוזן הסן-קאסל

**קרל, רוזן הסן-קאסל** (בגרמנית: **Karl, von Hessen-Kassel**; 3 באוגוסט 1654 – 23 במרץ 1730), היה הרוזן של הסן-קאסל בין 1670 ל-1730, ונחשב לאחד השליטים הטובים ביותר שהיו להסן-קאסל.

## ביוגרפיה
### ילדותו
קרל נולד ב-3 באוגוסט 1654 בקאסל לווילהלם השישי, רוזן הסן-קאסל, ולהדוויג סופיה מברנדנבורג, בתו של גאורג וילהלם, הנסיך הבוחר מברנדנבורג.

### שלטונו
בשנת 1663 עלה לשלטון אחיו וילהלם השביעי, רוזן הסן-קאסל, אך וילהלם מת בגיל צעיר ב-21 בנובמבר 1670 וקרל עלה במקומו לשלטון. בתחילה הייתה אמו עוצרת המדינה, ובשנת 1675 תפס קרל את השלטון.

קרל היה שליט מוצלח מאוד, הוא בנה את המדינה מחדש במשך תקופת שלטונו ארוכת השנים, השקיע בתשתיות וביצע רפורמות ומשך את ההוגנוטים הצרפתים למדינה מטעמים כלכליים. בנוסף, השכיר קרל את חייליו למדינות אחרות בתור שכירי חרב, והיה השליט הראשון שעשה זאת. בשנת 1685 נתן קרל את חלק מנחלותיו לאחיו הצעיר פיליפ, שהקים בהם את רוזנות הסן-פיליפסטאל.

ב-23 במרץ 1730 מת קרל בקאסל, ובמקומו עלה לשלטון בנו פרידריך.

## משפחתו
בשנת 1673 התחתן קרל עם מריה אמליה מקורלנד, בתם של יאקוב קטלר, דוכס קורלנד ולואיזה שרלוטה מברנדנבורג, ונולדו להם 17 ילדים, מתוכם 14 שהגיעו לבגרות:
* וילהלם (29 במרץ 1674 - 25 ביולי 1676)
* קרל (24 בפברואר 1675 - 7 בדצמבר 1677)
* פרידריך (28 באפריל 1676 - 5 באפריל 1751)
* כריסטיאן (2 ביולי 1677 - 18 בספטמבר 1677)
* סופיה שרלוטה (16 ביולי 1678 - 30 במאי 1749)
* בן (12 ביוני 1679)
* קרל (12 ביוני 1680 - 13 בנובמבר 1702)
* וילהלם (10 במרץ 1682 - 1 בפברואר 1760)
* לאופולד (30 בדצמבר 1684 - 10 בספטמבר 1704)
* לודוויג (5 בספטמבר 1686 - 23 במאי 1706)
* מריה לואיזה (7 בפברואר 1688 - 9 באפריל 1765)
* מקסימיליאן (28 במאי 1689 - 8 במאי 1753)
* בת (5 ביולי 1690)
* גאורג קרל (8 בינואר 1691 - 5 במרץ 1755)
* אלאונורה אנטוניה (11 בינואר 1694 - 17 בדצמבר 1694)
* וילהלמינה שרלוטה (8 ביולי 1695 - 27 בנובמבר 1722)
* בן (1696)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:אבירי מסדר הפיל
קטגוריה:ילידי 1654
קטגוריה:נפטרים ב-1730
רנאן

**רנאן** (בצרפתית: **Renens**) הוא פרוור של העיר לוזאן שבשווייץ, המשמש למעשה כ"רובע המהגרים" של העיר. לפי תוצאות המפקד של שנת 2014, כ-42% מתושבי רנאן לא נולדו בשווייץ, ולכ-50% מהם יש אזרחות זרה.

ברנאן וסביבתה הקרובה פועלות עמותות סיוע רבות, כגון עמותת צבא הישועה, עמותה המחזיקה ספרייה עם ספרי ילדים בשפות רבות, ועמותה המשאילה צעצועים. בפרוור נמצאת גם המכללה לעיצוב של לוזאן. אחד מבתי האחוזה העתיקים של היישוב מכונה בפי התושבים "הטירה של רנאן".

מאז 2006, ראש העיר היא מריאן אוגנן (Marianne Huguenin) ממפלגת POP (Parti ouvrier et populair).

## גאוגרפיה ודמוגרפיה

רנאן מוכר כרשות מקומית ויש לו רצף של שטח בנוי עם העיר לוזאן מחד ועם פרוורים אחרים שלה, המוכרים אף הם כרשויות מקומיות, משאר הכיוונים. רנאן משתייך למחוז "הלוזאנאים המערביים", שבקנטון וו ומנהלת המחוז יושבת בו. רנאן הוא היישוב המאוכלס ביותר באותו מחוז - מתוך כ-72,000 תושבי שמונה הרשויות המקומיות שבמחוז, כ-20,500 הם תושבי רנאן.

גודלו של השטח המוניציפלי של רנאן הוא כשלושה קילומטרים מרובעים, ובניגוד לפרוורים הסמוכים לו, המקצים שטחים רבים יחסית ליערות ולשדות חקלאיים, כ-95% משטחו הוא שטח בנוי. בניגוד לפרוורים השכנים, יש ברנאן גם מעט מאוד קוטג'ים והרבה בתים משותפים. מחיר הדיור בו זול יחסית לרשויות המקומיות השכנות, אם כי הוא עדיין יקר. אחת הסיבות ליוקר הדיור היא מיעוט התחלות הבנייה באזור. סיבה נוספת היא השימוש המקובל בקונסיירז', בבתים משותפים בשווייץ. מעבר לזאת, רבות מהדירות בפרוור הן דירות בשכירות - בשווייץ, קניית דירה מותרת רק לאזרחי שווייץ.

רנאן הוא היישוב המחזיק את השיא השווייצרי באחוז התושבים, שלא נולדו בתוך שווייץ.

## תחבורה

לרכבת של חברת הרכבות הפדרלית השווייצרית יש תחנה מרווחת ברנאן, עם מרווח תמרון לרכבות ואפשרות חניה לרכבות. אולם רק רכבות בין-עירוניות, שאינן רכבות אקספרס, עוצרות בה. תושבי הפרוור שרוצים לנסוע למרחקים ארוכים במיוחד מגיעים בתחבורה הציבורית המקומית אל תחנת הרכבת של לוזאן. קו M1 של הרכבת הקלה של לוזאן דרך רנאן ואל הפרוור מגיעה גם מערכת האוטובוסים המקומית של לוזאן, כולל קו אוטובוס מפרקי-חשמלי.

## היסטוריה

שם המקום בו נמצא כיום היישוב, מוזכר בספרות כבר במאה התשיעית. אולם היישוב עצמו התפתח מכפר קטן לעיר, רק יותר מאוחר - בסוף המאה ה-19 ובתחילת המאה ה-20. העיר התפתחה סביב תחנת הרכבת של רנאן - תחנה שהייתה נחוצה לתמרון הרכבות בין איוורדון-לה-בן ובין מורז'.

ב-11 או ב-12 ביוני 1940 הופצצה בטעות תחנת הרכבת של רנאן בידי חיל האוויר הבריטי. באותו לילה הופצצה בטעות גם העיר ז'נבה, במסגרת שגיאת ניווט של הטייסים, באותה המשימה. ברנאן נהרגו שני אנשים והיו מספר פצועים. ממשלת בריטניה התנצלה ושילמה פיצויים על התקרית.

במחצית הראשונה של המאה העשרים היו ברנאן מפעלים גדולים.


Ludotheque in Renens VD Switzerland.jpg|ביתן עמותת השאלת הצעצועים - רנאן
TschumiSiloRenens02.jpg|קטע מתחנת הרכבת ומבניין אובי - רנאן
ECAL.JPG|המכללה לעיצוב של לוזאן, שנמצאת בשטח רנאן


## ראו גם
* סן-סולפיס (קנטון וו)

## קישורים חיצוניים

* 

קטגוריה:וו (קנטון): ערים
קטגוריה:לוזאן
בלינטומומב

**בלינטומומב** (**Blinatumomab**; שם מסחרי BLINCYTO) היא תרופה מסוג אימונותרפיה המשמשת כטיפול בלוקמיה לימפובלסטית חריפה ,ALL (Acute Lymphoblastic Leukemia), שמקורה בתאי B ממאירים, אשר עמידה לטיפול קודם או לאחר הישנות המחלה. ב-2014 אושרה על ידי ה FDA בהליך מזורז לטיפול ב-ALL עם כרומוזום פילדלפיה שלילי.

## שייכות
התרופה שייכת לקבוצת תרופות מסוג נוגדנים חד-שבטיים מטכנולוגיית ה BiTE® (Bispecific T -cell Engager) אשר פועלות בצורה סלקטיבית ומכוונות את מערכת החיסון של האדם כנגד תאי המחלה. באמצעות הטכנולוגיה של ה-BITE, Blinatumomab נקשרת מצד אחד לתאי B ממאירים המבטאים את החלבון CD-19 הספציפי לתאי ה-B ב-ALL, ומצדה השני נקשרת ומשפעלת באמצעות CD-3 תאי T ציטוטוקסיים הגורמים לאפופטוזה (מוות) של תאי ה-ALL.

## שימוש רפואי
בלינטומומב נמצאת בשימוש כטיפול קו שני עבור חולי לויקמיה לימפואידית חדה, שמקור מחלתם בתאי B ובעלי כרומוזום פילדלפיה שלילי, אשר מחלתם עמידה לטיפול או נשנתה.

## מנגנון פעולה
ממוזער|איור של מנגנון הפעולה
בלינטומומב מאפשר לתאי ה-T של החולה לזהות תאי B ממאירים ולקשר ביניהם. למולקולת הבלינטומומב שני אתרי קישור – אחד ל-CD3 המבוטא על תאי ה-T של המטופל, ואחד CD19 המבוטא על תאי ה B של המטופל. CD3 מהווה חלק מקומפלקס הקולטן על תאי T. התרופה פועלת על ידי קישור שני התאים ושפעול תא ה-T, בעת שפעולו מבטא פעולה ציטוטוקסית המובילה להרג התא הסרטני. תופעות הלוואי הנלוות לטיפול הן סינדרום שחרור ציטוקינים ונוירולוגיות בעיקרן ובדרך כלל חולפות במהלך הטיפול.

## היסטוריה
התרופה פותחה על ידי חברה גרמנית –אמריקאית בשם Micromet בשיתוף חברת LONZA. Micromet לאחר מכן נרכשה על ידי חברת אמג'ן אשר פיתחה את הניסויים הקליניים של התרופה. ביולי 2014 ה-FDA קבע לתרופה מעמד של טיפול פורץ דרך ב-ALL.
ב-3 בדצמבר 2014, בלינטומומב אושרה בארצות הברית לטיפול בחולי ALL בעלי כרומוזום פילדלפיה שלילי, שמחלתם עמידה לטיפול קודם או נשנתה. האישור ניתן במסגרת מסלול אישור מואץ בFDA ומבוסס על מחקר פזה שנייה שפורסם בעיתון Lancet בינואר 2015 אשר הציג יעילות בטיפול בחולים עם ALL נשנית או עמידה לטיפול.
במחקר זה שנערך ב-189 חולי ALL קשים שחלקם עם עמידות ראשונית לכל טיפול, חלקם לאחר מספר השנויות של המחלה וחלקם לאחר חזרת המחלה לאחר השתלת מח עצם אחת ויותר, נמצא כי 43% מהחולים הצליחו להגיע להפוגה מלאה. ל-80% מהחולים בהפוגה לא נמצאו שרידי מחלה ברמה המולקולרית (MRD) ו-40% הצליחו לעבור לטיפול בהשתלת מח עצם הנותן את הסיכוי המרבי לריפוי במצבים אלו.

התרופה בתהליכי רישום בישראל והוגשה לסל הבריאות של 2016.

## קישורים חיצוניים
* 
* אישור ה- FDA לתרופה 
* מידע נוסף על הטיפול בתרופה 
* מידע על לויקמיה לימפובלסטית חריפה (ALL)
* 

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
קרפילזומיב

**קרפילזומיב** (Carfilzomib; שם מסחרי: קיפרוליס (Kyprolis)) היא תרופה כנגד סרטן. היא פועלת באמצעות עיכוב סלקטיבי של הפרוטאוזום.
שמה הכימי הוא טטרפפטיד אפוקסיקטון, אנלוג של אפוקסימיצין.

ה-FDA, אישר את השימוש בתרופה בארצות הברית ב-20 ביולי 2012 לטיפול בחולי מיאלומה נפוצה שקיבלו בעבר לפחות שני קווי טיפול הכוללים בורטזומיב ותכשירים אימונומודולטורי, לחולים המראים התקדמות מחלה מוכחת במהלך 60 יום ממועד סיום הטיפול.

## רקע
קרפילזומיב היא נגזרת של אפוקסימיצין, תוצר טבעי שהראה עיכוב של הפרוטאוזום במעבדות אוניברסיטת ייל על ידי קרג קראוס (Criag Crews).
בעקבות גילוי זה, פתחה המעבדה נגזרת ספציפית יותר של אפוסקימיצין בשם YU101 שאושרה עבור מחקר של חברת פרוטאוליקס (Proteolix).
מדעני החברה המציאו תרכובת חדשה בעלת פוטנציאל לטיפול בבני אדם, הידועה בשם קרפילזומיב. החברה פיתחה את התרופה במחקרים בפאזה ראשונה ושנייה, כולל מחקר בפאזה שנייה שייעודו היה רישום התרופה.
המחקר הקליני של התרופה המשיך תחת חברת אוניקס (Onyx) שרכשה את חברת פרוטאוליקס ב 2009.

ביולי 2011, העניק ה-FDA לקרפילזומיב, מעמד של "מסלול מהיר" (Fast-track status), שאפשר לחברת אוניקס להתחיל את תהליך הגשת התרופה לשימוש.
בדצמבר 2011, ניתן לתרופה סטטוס של אישור על תנאי לשימוש שהתבסס על פרסום מחקר פאזה שנייה (מחקר ה 003-A1). המחקר כלל 266 חולי מיאלומה נפוצה עם מחלה עמידה או נישנת שקבלו בעבר טיפולים רבים ועברו לפחות שני קווי טיפול שכללו בורטזומיב ותלידומיד או לנולידומיד.
התרופה משווקת על ידי חברת אוניקס-אמג'ן בעולם, ובישראל על ידי חברת מדיסון.

## מנגנון פעולה
קרפילזומיב נקשר בצורה בלתי הפיכה לאזור 20S בפרוטאוזום ומעכב את פעילות הציטוטריפסין (אנזים שמפרק חלבוני תא שאינם רצויים).
עיכוב זה גורם להצטברות של חלבונים המסומנים לפירוק (Polyubiquinnated Proteins). 
עקב כך נגרמת חסימה של מחזור חיי התא, מוות תאי ועיכוב של התפתחות הגידול.

## מחקרים
מחקר ה 003-A1 שהביא לרישום התרופה ברשויות התרופות בארצות הברית הראה כי המשך החציוני של תגובה לתרופה זו כתרופת יחיד לחולים מרובי הטיפולים האלו היה כ- 7 חודשים.
מחקרים נוספים בודקים כיום את האפשרות הטיפולית בתרופה זו בשילובים שונים בקווים מוקדמים יותר של המחלה, וכמו כן בודקים אפשרות של מתן חד שבועי באופן המקל על החולים.
מחקר האספייר (ASPIRE) בדק את ההשפעה של שילוב קרפילזומיב, לנולידומיד ודקסמטזון על חולים שמחלתם נשנתה לאחר קבלת 1-3 קווים טיפולים לעומת ההשפעה של טיפול בלנולידמיד ודקסמטזון. נמצא כי השילוב של שלוש התרופות כולל קרפילזומיב הביא לחציון הישרדות ללא התקדמות המחלה של 26.3 חודשים לעומת 17.6 חודשים על לנולידמיד ודקסמטאזון.

## קישורים חיצוניים

*מידע על התרופה במאגר התרופות של אגף הרוקחות במשרד הבריאות
*Kyprolis Succeeds In Phase 3 Relapsed Multiple Myeloma Trial – Approval Filings Planned For Europe And Other Countries
*אישור FDA לטיפול משולב בקיפרוליס בקו שני
*

קטגוריה:תרופות לטיפול בגידולים
קטגוריה:תרופות לפי א'-ב'
קורניי דה ליון

**קוֹרנֵיי דֶה ליוֹן** (בצרפתית: **Corneille de Lyon או Corneille de la Haye**) או קוֹרנֶליס פָאן דן הָאך (תחילת המאה ה-16 האג – 1575 בליון) היה צייר הולנדי-צרפתי, שחיי בתקופת הרנסאנס.

## ביוגרפיה
למרות היותו צייר ידוע בתקופתו, לא ידוע דבר על חייו לפני הגעתו לעיר ליון, בשנת 1533. ב-1536 הוא התחיל לצייר דיוקנאות של משפחת האצולה והפך לצייר החצר הרשמי, בשנת 1541. הוא התחתן עם בתו של איש דפוס מוכר וחשוב, והצליח, הודות לכך להשתלב בחברה, ליצור לעצמו מעמד חברתי בטוח ולהתפרנס מעבודתו כצייר. 

המעבר לרובע של המדפיסים ליד נוטרה-דאם-דה-קונפור ושיתוף פעולה עם אמנים אחרים שגרו באותו רובע, שיחק תפקיד חשוב ותרם להצלחתו הגדולה.
הוא פיתח שיטה יעילה ומהירה להעתיק את יצירותיו, ושמר את עותקי הדיוקנים של האנשים הכי חשובים ומפורסמים בסטודיו שלו. זה אפשר לו טיפול מהיר בבקשת לקוח לעותק נוסף, או ליצירת רושם בפני לקוחות חדשים.

שגשוג העסק נמשך עד לפרוץ מלחמות הדת בצרפת. למרות שלא היה קורבן לאלימות בשל היותו פרוטסטנטי, נאלץ קורניי ב-1569 להמיר את דתו ולהמשיך את דרכו כקתולי.

## קישורים חיצוניים

* 

קטגוריה:ציירים צרפתים
קטגוריה:נפטרים ב-1575
פיאסקי (פרובינציית לובלין)

**פיאסקי** (בפולנית: **Piaski**, בעבר: **Piaski Luterskie**; ביידיש: **פיאסק**) היא עיירה במחוז שבידניק שבפרובינציית לובלין בפולין, בה התקיימה עד השואה קהילה יהודית גדולה.

## תולדות היישוב
פיאסקי נזכרת לראשונה בשנת 1401. במהלך המאה ה-16 נקראה העיירה "פיאסקי לוטרסקיה" על שם האוכלוסייה הלותרנית הגדולה שהתגוררה בה. 

בחלוקת פולין השלישית בשנת 1795 נכללה העיירה בתחום אוסטריה, ובשנת 1815 נכללה בתחום פולין הקונגרסאית. בשנת 1869 נטלו הרוסים את מעמדו העירוני של היישוב, בעקבות מרד ינואר.

## יהודי פיאסקי
יישוב יהודי בעיירה נזכר מסוף המאה ה-17. בין מלחמות העולם נמנו בעיירה כ-3,000 יהודים, כשלושה רבעים מתושביה, והתקיימה בה פעילות של המפלגות היהודיות השונות, ובעיקר של המפלגות הציוניות, שהפעילו ביישוב בית ספר עברי.

בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד המיעוט הפולני ביישוב, אשר כללו רצח של אישה יהודייה ביוני 1930, פגיעה בבית העלמין היהודי בעיירה, קריאות לחרם על עסקי יהודים ומעשי בריונות ברחובות היישוב.

עם פרוץ מלחמת העולם השנייה נכבשה העיירה בידי הצבא האדום, אך השליטה בה הועברה תוך זמן קצר לידי הגרמנים, בהתאם להסכם ריבנטרופ מולוטוב. בימים שלפני כניסת הגרמנים רצחו פולנים כמה יהודים מהעיירה בשטח בית העלמין המקומי.

בתחילת 1940 רוכזו כ-5,600 יהודי העיירה, ובהם פליטים רבים, בגטו שהוקם בה, בו חויבו בתשלומי כופר ובביצוע עבודות כפייה, חלקן במחנות עבודה. בשל תנאי המחיה הקשים בגטו פרצה בו מגפת טיפוס הבהרות.

בסוף מרץ 1942 שולחו מהגטו שבעיירה כ-3,500 יהודים למחנה ההשמדה בלז'ץ, ונותרו בו כ-1,000 יהודים.

עם הבאת אלפי פליטים יהודים מגרמניה ומצ'כיה לגטו שבעיירה, הגיע מספר יושביו ביוני 1942 לכ-6,500 איש. בספטמבר 1942 שולחו חלק מיושבי הגטו לבלז'ץ, וכ-4,000 הנותרים שולחו באוקטובר 1942 לטרווניקי, ומשם למחנה ההשמדה סוביבור.

לאחר חיסול הגטו, הוקם בעיירה גטו חוזר, בו רוכזו כ-6,000 יהודים נוספים. בתחילת 1943 הועברו הגברים מהגטו לטרווניקי, והנשים והילדים נלקחו ליעד לא ידוע, ממנו לא שבו.

מאלפי יהודי פיאסקי שרדו את השואה 35 יהודים, רובם במסתורים בסביבת העיירה.

## קישורים חיצוניים

* 
* פיאסקי לוטרסקיה באתר מרכז מורשת יהדות פולין
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהושמדו בשואה
פיוטרקוב קויאבסקי

**פיוטרקוב קויאבסקי** (בפולנית: **Piotrków Kujawski**) היא עיירה במחוז רדז'יוב שבפרובינציית קויאוויה-פומרניה בפולין, בה התקיימה עד השואה קהילה יהודית גדולה.

## תולדות היישוב
פיוטרקוב קויאבסקי נזכרת מהמאה ה-10 ככפר קטן, שבמרוצת השנים התקיימו בו ירידים עונתיים. בשנת 1738 הוענקו ליישוב זכויות עיר.

בחלוקת פולין השלישית בשנת 1795 נכללה העיירה בתחום פרוסיה, ובשנת 1815 נכללה בתחום פולין הקונגרסאית.

## יהודי פיוטרקוב קויאבסקי
בין מלחמות העולם נמנו בעיירה כ-750 יהודים, שהיוו כ-80% מתושביה, והתקיימה בה פעילות של המפלגות הציוניות ושל הבונד. 

לאחר כיבוש העיירה בידי הגרמנים בתחילת ספטמבר 1939, רוכזו יהודיה בגטו שהוקם בה, אליו הובאו גם יהודים נוספים מיישובי הסביבה. באפריל 1942 שולחו כל יושבי הגטו שבעיירה למחנה ההשמדה חלמנו.

## קישורים חיצוניים

* 
* פיוטרקוב קויאבסקי באתר מרכז מורשת יהדות פולין
* 
* 
* 

קטגוריה:קויאוויה-פומרניה: יישובים
קטגוריה:קויאוויה-פומרניה: עיירות יהודיות
קטגוריה:גטאות בפולין
פיאסצ'נו

**פִּיָאסֶצְ'נוֹ** או **פִּיָאסֶצְנָה** (בפולנית: ; ביידיש: **פיאסעצנע**) היא עיר מחוז בפרובינציית מזוביה שבפולין, דרומית לוורשה, בה התקיימה עד השואה קהילה יהודית גדולה.

## תולדות היישוב
פיאסצ'נו נזכרת לראשונה במאה ה-13, ובשנת 1429 הוענקו לה זכויות עיר. בשנת 1537 הפכה העיירה לעיר בבעלות מלוכה. בשנת 1736 נבנתה בעיירה כנסייה.

במהלך חלוקת פולין השנייה, ביולי 1794, נשרפה העיירה במהלך קרב שאירע בסמוך לה. בשנת 1815 נכללה העיירה בתחום פולין הקונגרסאית.

## יהודי פיאסצ'נו
ממוזער|בית הקברות היהודי בפיאסצ'נו.
יהודים ישבו בעיירה מסוף המאה ה-17. במחצית הראשונה של המאה ה-19 הוצאו שלוש פעמים צווי גירוש נגד יהודי העיירה, אך אלו לא הוצאו לפועל. משנת 1865 נעשתה הקהילה ביישוב לעצמאית.

מ-1909 עד פרוץ מלחמת העולם השנייה, פעל בעיר האדמו"ר החסידי קלונימוס קלמיש שפירא (מ-1913 כיהן כרב העיר).

בין מלחמות העולם נמנו בעיירה כ-2,200 יהודים, כשליש מתושביה, והתקיימה בה פעילות של המפלגות הציוניות ושל אגודת ישראל. עם פרוץ מלחמת העולם השנייה נמלטו מהעיירה רבים מיהודיה, ובד בבד הגיעו אליה מאות פליטים יהודים מהסביבה.

בחורף 1940 רוכזו כ-3,500 היהודים ששהו בעיירה בגטו שהוקם בצריפי עץ בה. עד פברואר 1941 גורשו כל יושבי גטו זה לגטו ורשה.

## קישורים חיצוניים

* 
* פיאסצ'נו באתר מרכז מורשת יהדות פולין
* 
* 
* 

קטגוריה:מזוביה: יישובים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהושמדו בשואה
פאיינצ'נו

**פאיינצ'נו** (בפולנית: **Pajęczno**) היא עיירת מחוז בפרובינציית לודז' שבפולין, בה התקיימה עד השואה קהילה יהודית גדולה.

פאיינצ'נו נזכרת לראשונה בשנת 1140, ובשנת 1276 הוענקו לה זכויות עיר. בשנת 1870 נטלו הרוסים מהיישוב את מעמדו העירוני, וזה הושב לו בשנת 1958.

## יהודי פאיינצ'נו
יהודים ישבו בעיירה מהמאה ה-18. בין מלחמות העולם נמנו בעיירה כ-800 יהודים, כשליש מתושביה, והתקיימה בה פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי העיירה מחרם פולני על עסקיהם ומפגיעות ברכושם.

ב-4 בספטמבר 1939 נכבשה העיירה בידי הגרמנים, ואלו החלו מיד בביצוע מעשי שוד, התעללות ורצח ביהודיה. בד בבד הגיעו לעיירה כ-2,000 פליטים יהודים ממערב פולין, והגרמנים הטילו על הקהילה המקומית סכומי כופר.

בסוף שנת 1941 רוכזו יהודי העיירה בגטו מוקף גדר תיל שהוקם באזור המוזנח ביותר בה, בו הועסקו בעבודות כפייה, חלקן במחנות עבודה, ונאלצו לשלם לגרמנים תשלומי כופר עתיים. באביב 1942 עברו השוטרים הגרמנים מבית לבית בגטו, ותוך הכאת יושביהם, שדדו את רכושם. באותה תקופה הועברו לגטו יהודים מנובה בז'ז'ניצה. ביוני 1942 הוצאו להורג 12 יהודים מהגטו, ובהם ראש היודנרט המקומי.

ב-19 באוגוסט 1942 רוכזו כ-1,950 היהודים שנותרו בגטו שבעיירה במבנה של כנסייה מקומית, שם הוחזקו שלושה ימים ללא מזון או שתייה, תוך רצח הנמלטים מהמקום. לאחר רצח הקשישים היהודים במקום, הועמסו יתר היהודים באלימות רבה לתוך משאיות, ונלקחו למחנה ההשמדה חלמנו. יהודים מעטים שעברו סלקציה שולחו לגטו לודז'.

מכ-800 יהודי פאיינצ'נו ומאלפי היהודים הנוספים שרוכזו בגטו שהוקם בה שרדו את השואה 6 או 7 יהודים.

## קישורים חיצוניים

* 
* פאיינצ'נו באתר מרכז מורשת יהדות פולין
* 
* 
* 

קטגוריה:לודז' (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהושמדו בשואה
ריינר הסלר

**ריינר הסלר** (בגרמנית: **Rainer Hasler**; 2 ביולי 1958 - 29 באוקטובר 2014) היה כדורגלן ליכטנשטייני הנחשב כגדול כדורגלני ליכטנשטיין בכל הזמנים ואף ייצג אותה בפרסי היובל של אופ"א. תפקידו על המגרש היה מגן ימני.
## קריריה
הסלר התחיל את הקריירה שלו בגראסהופרס ציריך וכעבור שנתיים חתם בואדוץ. אחרי שנה אחת חתם בנשטל גזמאקס והיה שותף למסע של קבוצתו לרבע גמר גביע אופ"א בעונת . בשנת 1983 הצטרף לסרבט ז'נבה עימה זכה בגביע השווייצרי בעונת  ועונה לאחר מכן באליפות. בשנת 1989 פרש מכדורגל בגיל 31. הסלר אמנם נחשב לכדורגלן הליכטנשטייני הגדול ביותר בכל הזמנים, אך הוא מעולם לא שיחק עבור הנבחרת מכיוון שהיא לא הייתה חברה בפיפ"א או אופ"א. בשנת  נבחר לייצג את מדינתו בפרסי היובל של אופ"א הניתנת לכל כדורגלן הנחשב לכדורגלן הגדול ביותר בכל הזמנים של כל מדינה החברה באופ"א.

הסלר נפטר ב-29 באוקטובר 2014 כאשר הוא בן 56.

## קישורים חיצוניים

קטגוריה:כדורגלנים ליכטנשטיינים
קטגוריה:מגני כדורגל ליכטנשטיינים
קטגוריה:כדורגלני גראסהופרס ציריך
קטגוריה:כדורגלני פ.צ. ואדוץ
קטגוריה:כדורגלני נשאטל גזמאקס
קטגוריה:כדורגלני סרבט ז'נבה
קטגוריה:כדורגלני הזהב של אופ"א
קטגוריה:ילידי 1958
קטגוריה:נפטרים ב-2014
פיקוב

**פיקוב** (באוקראינית: **Пиків**, פיקיב; בפולנית: **Pików**) היא עיירה במחוז ויניצה שבאוקראינה, בה התקיימה עד השואה קהילה יהודית גדולה. העיירה נחלקת לשני חלקים, המכונים "פיקוב הישנה" ו"פיקוב החדשה".
## היסטוריה
בראשית המאה ה-20 נמנו בעיירה 1,479 יהודים. בפוגרום שנערך ביישוב ביולי 1919 נרצחו 50 יהודים. בתקופה הסובייטית פעלו בעיירה מועצה יהודית ממלכתית ובית ספר יידי. טרם פרוץ מלחמת העולם השנייה נמנו בעיירה כ-1,600 יהודים, כמחצית מתושביה.

ב-16 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו בה את יהודי יישובי הסביבה, והחלו בחטיפת יהודים מהעיירה לעבודות כפייה.

בספטמבר 1941 רוכזו יהודי העיירה בגטו שהוקם בה, בו חויבו בענידת סרט זרוע. בעקבות הגעת ידיעות על השמדה שיטתית של יהודי האזור, התארגנה בגטו שבעיירה קבוצת מחתרת, אשר ניסתה ליצור קשר עם יחידות פרטיזנים.

באקציה גדולה שבוצעה בגטו שבעיירה ב-20 במאי 1942 נרצחו כ-960 יהודים בשטח בית העלמין היהודי המקומי. בתחילת יוני 1942 נרצחו כ-120 היהודים האחרונים שנותרו בגטו.

בעיר פעל רבי ישראל מפיקוב (מחבר הספר "תולדות יצחק בן לוי", בנו של רבי לוי יצחק מברדיצ'ב) ובנו רבי משה יהושע.

## קישורים חיצוניים

* 
* 
* 
* 

קטגוריה:גטאות באוקראינה
קטגוריה:מחוז ויניצה: יישובים
קטגוריה:מחוז ויניצה: עיירות יהודיות
קטגוריה:יישובים שהוקמו במאה ה-16
נסיכות הבוחר מווירטמברג

**נסיכות הבוחר מווירטמברג** הייתה מדינה ששודרגה על ידי נפוליאון בשנת 1803 מדוכסות וירטמברג. כאשר פורקה האימפריה הרומית הקדושה בשנת 1806, שודרגה הנסיכות למעמד של ממלכה.

## היסטוריה
בשנת 1793 מת קרל אויגן, דוכס וירטמברג ללא ילדים, ובמקומו עלה לשלטון אחיו לודוויג אויגן, דוכס וירטמברג, ולאחר מותו בשנת 1795 עלה לשלטון אחיו הצעיר פרידריך השני, דוכס וירטמברג. פרידריך ששירת בצבאו של פרידריך השני, מלך פרוסיה, והיה קשור אליו בקשרי נישואים, עבר לנצרות הפרוטסטנטית ואף חינך את בניו כך. במהלך שלטונו פלשה צרפת לשטח הדוכסות, ואילצה את פרידריך למשוך את כוחותיו מהצבא הקיסרי ולשלם פיצויים. אולם בעזרת ניהול יעיל, שמר פרידריך על עצמאות הדוכסות. בשנת 1797 מת פרידריך, ובמקומו עלה לשלטון בנו פרידריך השלישי, דוכס וירטמברג. פרידריך חזר ונטל חלק במלחמה נגד צרפת נגד רצון נתיניו, וכאשר פלשו הצרפתים שוב לשטחי הדוכסות, פרש פרידריך לארלנגן, שם שהה עד לשלום לונוויל בשנת 1801.

במרץ 1802 נחתם הסכם עם צרפת, ובו הוסכם שפרידריך יעביר לצרפת את נחלותיו בגדה השמאלית של הריין, בתמורה לתשע ערים חופשיות ובכללם את רויטלינגן והיילברון, וכן עוד שטחים שיסופחו לדוכסות.

בשנת 1803 שודרגה הדוכסות למעמד של נסיכות הבוחר, וסופחו אליה עוד שטחים כחלק מחילוט נכסי הכנסייה באימפריה.

בשנת 1805 הצטרפה וירטמברג לנפוליאון במלחמותיו כנגד מדינות הקואליציה השלישית, וכהוקרה על כך שודרגה הנסיכות בחוזה פרסבורג למעמד של ממלכה.

## קישורים חיצוניים
* נסיכות הבוחר מווירטמברג באנציקלופדיה בריטניקה

וירטמברג
וירטמברג
קטגוריה:בית וירטמברג
קטגוריה:באדן-וירטמברג: מדינות וטריטוריות לשעבר
פלשצ'ניצי

**פלשצ'ניצי** או **פלשצניץ** (בבלארוסית: **Плешчаніцы**; ברוסית: **Плещеницы**; בפולנית: **Pleszczenice**, פלשצ'ניצה) היא עיירה במחוז מינסק שבבלארוס, בה התקיימה עד השואה קהילה יהודית.

## תולדות היישוב
העיירה נזכרת לראשונה במאה ה-16. בחלוקת פולין השנייה בשנת 1793 נכלל היישוב בתחום האימפריה הרוסית, והוענק לו מעמד עירוני.

## יהודי פלשצ'ניצי
בתחילת המאה ה-20 נמנו בעיירה 884 יהודים. בין מלחמות העולם נמנו בעיירה כ-800 יהודים, כחמישית מתושביה, ובתקופה הסובייטית פעל בעיירה בית ספר יידי.

[שמאל|ממוזער|250px|[אנדרטה לזכר יהודי קריביצ'י ופלשצ'ניצי שנספו בשואה, בבית העלמין בחולון]]
ב-28 ביוני 1941, במהלך מבצע ברברוסה, נכבשה העיירה בידי הגרמנים, ואלו הוציאו בה מיד להורג מספר תושבים שהואשמו בקומוניזם, ובהם יהודים. בהמשך, רוכזו יהודי העיירה בגטו שהוקם בה, בו חויבו בענידת טלאי צהוב וגויסו לעבודות כפייה.

באמצע אוקטובר 1941 נרצחו ביער סמוך לעיירה רוב יושבי הגטו המקומי, וכעבור כשלושה שבועות נרצחו אחרוני היהודים בגטו.

## קישורים חיצוניים

* 
* 
* 
* 

קטגוריה:מחוז מינסק: יישובים
קטגוריה:קהילות יהודיות בבלארוס
קטגוריה:גטאות בבלארוס
קטגוריה:קהילות יהודיות שמונצחות בבית העלמין הדרום
פצאנוב

**פצאנוב** (בפולנית: **Pacanów**) הוא כפר במחוז בוסקו-זדרוי שבפרובינציית שוויינטוקז'יסקיה בפולין, בסמוך לנהר ויסלה, בו התקיימה עד השואה קהילה יהודית גדולה.

## תולדות היישוב
היישוב נזכר לראשונה בתחילת המאה ה-12, עת נבנתה במקום כנסייה, ובשנת 1265 הוענקו ליישוב זכויות עיר. באמצע המאה ה-17 הוחרב היישוב בידי הפולשים השוודים והטרנסילבנים.

בחלוקת פולין בסוף המאה ה-18 נכלל היישוב בתחום ממלכת הבסבורג, ובשנת 1815 נכלל בתחום פולין הקונגרסאית. בשנת 1869 נטלו הרוסים מהיישוב את מעמדו העירוני, בעקבות מרד ינואר.

## יהודי פצאנוב
ליהודים הותר להתיישב בפצאנוב באמצע המאה ה-16. במהלך הכיבוש השוודי באמצע המאה ה-17 נפגע היישוב היהודי בכפר, ושוקם רק בתחילת המאה ה-19.

בשנת 1919 נערכו פרעות ביהודי הכפר. בין מלחמות העולם נמנו בכפר כ-1,700 יהודים, כשני שלישים מתושביו, והתקיימה בו פעילות ציונית.
[שמאל|ממוזער|250px|[אנדרטה לזכר יהודי פצאנוב שנספו בשואה, בבית העלמין בחולון]]
עם כיבוש היישוב בידי הגרמנים בספטמבר 1939 גויסו יהודיו לעבודות כפייה. בהמשך, הגיעו ליישוב פליטים יהודים מקרקוב, מקילצה ומראדום.

בספטמבר 1942 רוכזו כ-3,000 יהודי הכפר וסביבתו בגטו שהוקם בו. בסוף אוקטובר שולחו מאות צעירים מהגטו למחנה עבודה בסקרז'יסקו-קמיינה. כעבור מספר ימים שולחו כל יתר יושבי הגטו למחנה ההשמדה טרבלינקה.

## קישורים חיצוניים

* 
* פצאנוב באתר מרכז מורשת יהדות פולין
* 
* 
* 

קטגוריה:שוויינטוקז'יסקיה: יישובים
קטגוריה:שוויינטוקז'יסקיה: עיירות יהודיות
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
מקדם תעסוקה

**מקדם תעסוקה** (באנגלית: **Employment counselor**), אחראי על הליווי האישי של משתתף בתוכנית תעסוקה מרגע קבלתו לתוכנית ועד לסיומה. מתפקידו לייעץ, לאמן, לספק מידע ולתמוך באנשים הנמצאים בתהליכי קליטה בשוק העבודה.

לתפקיד מקדם התעסוקה התמחויות נוספות : עבודה קבוצתית, פיתוח קשרי מעסיקים ועבודה קהילתית בתוכניות אחדות מחולקות ההתמחויות הללו בין מספר נושאי תפקידים ובאחרות ממלא מקדם תעסוקה אחד את כולן.

## מרכיבי התפקיד
*שימוש בכלי אבחון שונים לזיהוי הכישורים, תחומי העניין, האמונות והערכים הרלוונטיים לעולם העבודה
*ליווי פרטני לחיזוק מסוגלות תעסוקתית
*סיוע בחיפוש עבודה, אימון בכתיבת קורות חיים והכנה לראיון עבודה
*ליווי להתמדה וקידום תעסוקתי

## תכונות אישיות ומיומנויות
*עניין כן וכבוד לאנשים באשר הם
*סבלנות, הבנה והיכולת להקשיב באופן לא שיפוטי
*יכולות תקשורת מצוינות בעל פה ובכתב
*היכולת להגביר מוטיבציה ולתת השראה

## ראו גם
*תוכניות תעסוקה
*תב"ת - תנופה בתעסוקה

## קישורים חיצוניים
*תפקיד מקדם התעסוקה, באתר תב"ת - תנופה בתעסוקה

## הערות שוליים

קטגוריה:מקצועות
קטגוריה:ישראל: תעסוקה
קטגוריה:גיוס והשמה בעבודה
גיזי דורבור

**גיזי דורבור** (באנגלית: **Gizzie Dorbor**; נולד ב-28 בפברואר 1987) הוא כדורגלן ליברי המשחק בהפועל בית שאן ובנבחרת ליבריה. דורבור משחק בעמדת הבלם ולעיתים כמגן שמאלי וכקשר.

## קריירה
דורבור התחיל את הקריירה שלו במועדונים מקומיים בליבריה. בקיץ  נבחן בהפועל עכו, אך הוא שוחרר. כעבור 6 ימים החל להבחן במכבי עירוני בת ים מהליגה הלאומית ולבסוף חתם במועדון. ב-6 בנובמבר 2009 הוא הבקיע את שער הבכורה שלו במועדון בניצחון 2–3 נגד הפועל כפר סבא. בתום העונה חתם בהפועל הרצליה עמה ירד בסוף עונת  לליגה א' והוא שוחרר מהמועדון. בקיץ  חתם בהפועל כפר סבא עימה רשם ירידה שנייה ברציפות לליגה השלישית שהייתה גם הראשונה בתולדות המועדון. ביולי 2013 חתם בהפועל עפולה שעלתה לליגה הלאומית ובכך הפך לזר הראשון בתולדות המועדון. דורבור הפך לאחד השחקנים החשובים במועדון והיה שותף לשתי עונות מוצלחות שלו שהסתיימו במקום בפלייאוף העליון, דורבור גם היה שותף לעלייה של עפולה לחצי גמר גביע המדינה לראשונה בתולדותיה בו הפסידה 0–7 להפועל באר שבע.

ב-28 ביולי 2021, דורבור חתם בצעירי כפר כנא.

דורבור ערך את הופעת הבכורה שלו בנבחרת ליבריה בשנת  כאשר הוא רק בן 18, ובאותה שנה רשם עוד 3 הופעות בנבחרת. באוקטובר  חזר דורבור לסגל הנבחרת לאחר 4 שנים בהן היה מחוץ לסגל הנבחרת. במהלך 5 השנים שלאחר מכן דורבור שוב לא מצא את מקומו בנבחרת, אך בספטמבר  חזר שוב לסגל הנבחרת.

## קישורים חיצוניים

## הערות שוליים

קטגוריה:כדורגלנים ליברים
קטגוריה:מגני כדורגל ליברים
קטגוריה:בלמי כדורגל
קטגוריה:קשרי כדורגל ליברים
קטגוריה:כדורגלני LISCR
קטגוריה:כדורגלני מכבי עירוני בת ים
קטגוריה:כדורגלני הפועל הרצליה
קטגוריה:כדורגלני הפועל כפר סבא
קטגוריה:כדורגלני הפועל עפולה
קטגוריה:כדורגלני מכבי כפר כנא
קטגוריה:כדורגלני הפועל בית שאן
קטגוריה:כדורגלני נבחרת ליבריה
קטגוריה:כדורגלנים זרים בישראל
קטגוריה:ילידי 1987
מפתח - מרכזי פיתוח תעסוקת חרדים

** מפתח - מרכז פיתוח תעסוקת חרדים** הוא מרכז השמה והכוון תעסוקתי, הפועל בהתאמה תרבותית, מותאמת לסקטור החרדי. מרכזי התוכנית מאוישים על ידי צוות עובדים חרדי ותואמים את הצביון החרדי, בנושאים כמו הפרדה בשעות הקבלה לנשים ולגברים, לבוש צנוע, צוות מותאם מגדר, ומשאבי מידע מותאמי תרבות.
כמו כן, מרכזי מפתח מסייעים למעסיקים בקליטת וליווי עובדים חרדים ובהנגשת מידע על סיוע ממשלתי.
התוכניות פותחו בתב"ת - תנופה בתעסוקה בתמיכת משרד הכלכלה. בשנת 2016 עברו למפעילים פרטיים, כאשר אזור הצפון ועוטף ירושלים תחת המפעיל 'מטרה טובה' ואזור הדרום והמרכז תחת מפעיל 'למעשה'

## סל השירותים הניתן במרכזים למחפשי העבודה
*הכוון תעסוקתי
*סדנאות הכנה לעולם העבודה
*פיתוח כישורים רכים וחיפוש עבודה
*תשתית מותאמת של מחשבים ואינטרנט לשימוש הקהל
*סיוע בכל רכיבי תהליך חיפוש העבודה- חיפוש משרות, כתיבת קורות חיים, הכנה לראיון עבודה
*אבחון תעסוקתי המסייע לאנשים לאתר משרות ומסלולי קריירה התואמים את כישוריהם ותחומי העניין שלהם
*בניית מסלולים אישיים לקידום תעסוקתי
*תמיכה בהשלמת השכלה בסיסית: אנגלית, יישומי מחשב ותחומים אחרים המותאמים לצורכי עולם העבודה
*הכוונה ללימודים מקצועיים ואקדמיים

## שירותים למעסיקים
*סיוע בהשמה - התאמת משתתפים מתאימים למשרות
*ליווי פרטני בתהליך הקליטה של עובדים חרדים וההתאמות המתבקשות
*ליווי והדרכה צוות הקולט מהארגון
*סיוע בהגשת סיוע ממשרד העבודה בגין קליטת העובדים החרדים.

תוכנית מפתח פותחה על ידי תב"ת - תנופה בתעסוקה, כשיתוף פעולה בין משרד הכלכלה, ג'וינט ישראל-תב"ת, הרשויות המקומיות והעמותות המפעילות. התוכנית מופעלת כיום בעשרה מרכזים בריכוזי אוכלוסייה חרדית עיקריים: אלעד, ביתר עלית, אשדוד, פתח תקווה, באר שבע, חיפה, מודיעין עילית, נתיבות, צפת ובית שמש. בתוכנית השתתפו עד היום מעל 35,000 איש.

## ראו גם
* תוכניות תעסוקה
* קמא-טק

## קישורים חיצוניים
* אתר מפתח
* אתר תב"ת
* 
* מפתח מטרה טובה

קטגוריה:תעסוקת חרדים בישראל
קטגוריה:גיוס והשמה בעבודה
פליסה

**פליסה** (בבלארוסית: **Плі́са**; בפולנית: **Plissa**) הוא כפר במחוז ויטבסק שבבלארוס, בו התקיימה עד השואה קהילה יהודית גדולה.

## תולדות היישוב
פליסה נזכר לראשונה בשנת 1507, ובמרוצת השנים נערכו בו ירידים עתיים. בחלוקת פולין השנייה בשנת 1793 נכלל היישוב בתחום האימפריה הרוסית, ובהתאם להסכם ריגה משנת 1921, נכלל בתחום הרפובליקה הפולנית השנייה.

## יהודי פליסה
בין מלחמות העולם נמנו בכפר כ-600 יהודים, קרוב למחצית מתושביו, ופעלו בו בית ספר עברי ותנועות נוער יהודיות. פעילות זו נאסרה עם כיבוש האזור בידי הסובייטים בספטמבר 1939.

בסוף יוני 1941, תחילת מבצע ברברוסה, נכבש היישוב בידי הגרמנים, ואלו גייסו את יהודיו לעבודות כפייה, וריכזו אותם בגטו שהוקם במקום.

ב-2 ביוני 1942 נרצחו כ-420 היהודים שנותרו בגטו שבכפר, ולאחר מכן נרצחו היהודים שאותרו בסביבת היישוב.

## קישורים חיצוניים

* 
* 
* 
* 

קטגוריה:מחוז ויטבסק: עיירות יהודיות
קטגוריה:גטאות בבלארוס
אלכסיס נורמבואנה

**אלכסיס פטריסיו נורמבואנה רוס** (בספרדית: **Alexis Patricio Norambuena Ruz**, נולד ב-31 במרץ 1984) הוא כדורגלן עבר צ'יליאני-פלסטיני ששיחק כמגן.

## קריירה
נורמבואנה נולד בסנטיאגו למשפחה בעלת שורשים בארץ ישראל. הוא התחיל את הקריירה שלו באוניון אספניולה, ובשנת  כאשר הוא בן 19 הצטרף לקבוצה הבוגרת. בשנת  הפך לשחקן הרכב פותח ובאותה עונה זכה עם הקבוצה באליפות. בעונת  הצטרף לניובלנסה ובמהלך העונה חתם ביאגלוניה ביאליסטוק מליגת העל הפולנית עימה זכה בגביע הפולני בעונת . בינואר  הצטרף לבלחטוב מליגת המשנה בפולין וסייע לה לחזור בחזרה לליגת העל. בעונה שלאחר מכן רשם רק 6 הופעות לפני ששוחרר בינואר . ב- הצטרף לדפורטס לה סרנה מהליגה השנייה בצ'ילה. בקיץ  חתם בשבאב אל-ח'ליל שהיא הקבוצה ראשונה שלו מליגת העל הפלסטינית.

נורמבואנה החליט לנצל את שורשיו בארץ ישראל ובשנת  החליט לייצג את נבחרת פלסטין. ב-18 ביוני 2012 הוא ערך את הופעת הבכורה שלו בנבחרת בניצחון 1-2 נגד . נורמבואנה השתתף עם הנבחרת בגביע אסיה בכדורגל 2015.

## קישורים חיצוניים

קטגוריה:כדורגלנים צ'יליאנים
קטגוריה:כדורגלנים פלסטינים
קטגוריה:מגני כדורגל צ'יליאנים
קטגוריה:מגני כדורגל פלסטינים
קטגוריה:כדורגלני אוניון אספניולה
קטגוריה:כדורגלני יגלוניה ביאליסטוק
קטגוריה:כדורגלני בלחטוב
קטגוריה:כדורגלני שבאב אל-ח'ליל
קטגוריה:כדורגלני נבחרת פלסטין
קטגוריה:צ'יליאנים ממוצא פלסטיני
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:פלסטינים שנולדו ב-1984